cyanic-selkie/wikianc huggingface dataset:
सामाजिक
आधुनिक उपयोग
समकालीन समाजों में अक्सर "सामाजिक" शब्द सरकार की आय और धन के पुनर्वितरण नीतियों को संदर्भित किया जाता है जिनका उद्देश्य जनहित के कार्यों से हो जैसे सामाजिक सुरक्षा।
शाओमी रेडमी वाई1
शाओमी रेडमी वाई1 / रेडमी नोट 5 ए प्राइम एक स्मार्टफोन है जिसे शाओमी द्वारा विकसित किया गया है। यह शाओमी के कम अंत रेडमी स्मार्टफोन लाइन का एक हिस्सा है, और इसमें दो प्रकार हैं। शाओमी रेडमी वाई1 में आपको सेल्फी फ्लैश के साथ 16 मेगापिक्सल का फ्रंट कैमरा मिलेगा। स्क्रीन के नीचे नैविगेशन के लिए कैपसिटिव टच बटन हैं। हिंदी फिल्म अभिनेत्री कैटरीना कैफ ने 2 नवंबर 2017 को दिल्ली में शाओमी रेडमी वाई सीरीज स्मार्टफोन लॉन्च किया।  शाओमी ने भारत में नई स्मार्टफोन सीरीज़ रेडमी वाई को पेश किया। शाओमी ने इस सीरीज़ के शुरुआती हैंडसेट शाओमी रेडमी वाई1 और शाओमी रेडमी वाई1 लाइट मार्केट में उतारे हैं। Xiaomi Redmi Y1 की सबसे अहम खासियत 16 मेगापिक्सल का फ्रंट कैमरा है। यह भारत में आउट ऑफ बॉक्स एंड्रॉयड नूगा पर आधारित मीयूआई 9 पर चलने वाला कंपनी का पहला फोन है।
हार्डवेयर
153 ग्राम वाला यह फोन काफी हलका है और वज़न कम रखने के लिए शाओमी ने प्लास्टिक का इस्तेमाल किया है। क्रोम हाइलाइट्स, मेटल बैक प्लैट होने का एहसास देते हैं। लेकिन रियर और किनारे प्लास्टिक के बने हैं। पावर और वॉल्यूम बटन भी प्लास्टिक के हैं। 13 मेगापिक्सल का प्राइमरी कैमरा और फ्लैश टॉप पर किनारे में है और फिंगरप्रिंट सेंसर को मध्य में जगह मिली है। स्कैनर की पोज़ीशन सुविधाजनक है। बायें किनारे पर सिम ट्रे है। आपको 2 नैनो सिम स्लॉट मिलेंगे। इसके अलावा स्टोरेज बढ़ाने के लिए माइक्रोएसडी कार्ड के लिए भी अलग स्लॉट है।
सॉफ्टवेयर
शाओमी रेडमी वाई1 के दो वेरिएंट हैं। एक 3 जीबी रैम और 32 जीबी स्टोरेज के साथ आता है। वहीं, दूसरा 4 जीबी रैम और 64 जीबी स्टोरेज वाला है। चाहे आप कोई भी वेरिएंट चुनें। आपके पास 128 जीबी तक के माइक्रोएसडी कार्ड को इस्तेमाल करने की सुविधा है।
इस फोन का 5.5 का स्क्रीन एचडी 720x1280 रिज़ॉल्यूशन वाला है। प्रोटेक्शन के लिए 2.5डी कर्व्ड कॉर्निंग गोरिल्ला ग्लास है। रेडमी वाई1 की अहम खासियत 16 मेगापिक्सल का फ्रंट कैमरा है जो सेल्फी फ्लैश से लैस है।
बिक्री
शाओमी रेडमी वाई1 भारत में नवंबर 2017 में बिक्री पर चला गया। भारत में कीमत का अनुमान लगाया गया था। 32 जीबी स्टोरेज और 3 जीबी रैम वैरिएन्ट के लिए 8,999 रू और 4 जीबी रैम और 64 जीबी स्टोरेज संस्करण के लिए 10,999  रू।  शाओमी के वाइस प्रेसिडेंट मनु कुमार जैन के मुताबिक मात्र 3 मिनट में कंपनी के 1.5 लाख स्‍मार्टफोन बिक गए।
कांकेश्वरी देवी
बस्तर संभाग के प्रथम जिले कांकेर के बस स्टेण्ड के ठीक पीछे राजापारा के ऊपर पहाडियों की ओर यहां आने और जाने वाले प्रत्येक व्यक्ति का ध्यान बरबस चला जाता है। कंक ऋषि की तपोभूमि कांकेर प्राचिन समय में कौकर्य, कंकण और कंकारय के नाम से प्रसिध्द थी। कांकेर चारों ओर पहाडियों से घिरा हुआ है यदि हम उसे पर्वर्तो का नगर कहे तो आतिशयोक्ति नहीँ होगी। कांकेर का ऊत्तर भाग में महानदी बहती है तो दक्षिण में गढिया पहाड है। इतिहास बताता है कि प्राचिन समय में कांकेरा राज्य का गढ अथवा किला यह पहाडी रही है। इसीलिये इस पहाडी का नाम गढिया पहाडी पडा है। इस पहाडी में अभेद किला है। यह सोमवंश, कंड्रावंश और प्रारंभ में चंद्रवंशी राजाओं रहा है। इन वंश के राजाओ ने आसपास के राजाओं के आक्रमण व हमलो से बचने के लिए इस पहाडी को किले का रूप प्रदान किया गया। पहले इस पहाड में चढने के लिए भंडारीपारा का गढपिछवारे की ओर से पहाडी रास्ते थे। किन्तु अब शहर व बाहर से आने वाले लोग राजापारा से बने रास्ते से पहाडी के ऊपर सीढी के माध्यम से जाते है। यहां वर्ष में एक बार महाशिवरात्रि के अवसर पर मेला लगता है। जिसमे शामिल होने दूर-दूर से पर्यटक कांकेर आते है। कांकेर के नगरवासियों द्वारा दोनो ही नवरात्रि में पहाडी पर स्थित योगमाया मा कांकेश्वरी देवी (मा शीतला गढिया पहाडवाली) के मंदिर में ज्योति कलश की स्थापना एवं नवरात्रि पर्व पर मेला ऊत्सव का आयोजन किया जाता है। लगभग ६०० सीढिया चढने की बाद पहाडी पर स्थित दर्शनीय स्थल प्रारंभ होते है-
सिंह द्वार
गढिया पहाड के ऊपर चढने से सबसे पहले यह द्वार मिलता है। कहा जाता है कि कंडरा राजा धरमदेव ने गढिया पहाड को एक मजबूत किले का रूप दिया था। यह द्वार राजा के किले में प्रवेश द्वार था। इसे ही सिंह द्वार के नाम से जाना जाता है।
सुरंग
सिंह द्वार के पास एक सुरंग है कहा जाता है कि जान बचाने के लिए इस सुरंग का इस्तेमाल किया जाता था। वर्तमान में इस सुरंग में प्रवेश कर पाना बहुत कठिन है।
महल
सिंह द्वार को पार करने के बाद जैसे ही मैदानी क्षेत्र प्रारंभ होता है तो वहां बायीं तरफ एक टीला सा बना हुआ है वह हिस्सा महल का है। उस स्थान पर महल के अवशेष रूपी पत्थर व ईटें आज भी मौजुद है।
खजाना
यह स्थान राजा के महल के अवशेष के पास स्थित है तथा काफी विशाल पत्थर है उससे लगा दरवाजानुमा पत्थर है इसे देखने से एसा प्रतीत होता है कि मानो दरवाजा खोलकर उस विशाल पत्थर के कमरे में प्रवेश किया जाता था। कांकेर के मध्य कालीन राजाओ का खजाना इसी स्थल पर सुरक्षित रहता था।
झंडा शिखर
गढिया पहाडी की सबसे ऊंची चोटी पर लगे खंभे पर कांकेर स्थित रियासत का झंडा लहराता रहता था। जब राजा कांकेर से बाहर जाता था तब झंडा नहीँ फहराया जाता था। इस शिखर से कांकेर शहर का विहंगम दृश्य आज भी अत्यंत सुंदर दिखाई देता है।
फांसी भाठा
इस पहाडी में किले के बीच बस्ती का हृदय स्थल टूरी हटरी कहलाता है। जो बाजार, जनसम्मेलन, मेला आदि कई तरह से उपयोग में आता था। इस स्थान में हजारो व्यक्तियो के बैठने की क्षमता वाला समतल जगह है।
धर्म द्वार
गढिया किले के पूर्वी दिशा में स्थित द्वार धरमदेव राजा के नाम पर धरम द्वार कहलाता था। उस द्वार से लगी हुई विशाल पत्थरों की दीवार है। इस द्वार के भग्नावशेष आज भी मौजूद है।
शिव मंदिर
काफी प्राचिनतम इस मंदिर के ऊपर के बाहर दीवार में सूर्य देव की कलात्मक प्रस्तर प्रतिमा लगी हुई है। इस पहाडी में सूर्योदय होने पर ऊसकी किरण सबसे से पहले सूर्यदेव की प्रतिमा पर पडती है। तो एसा जान पडता है कि मानो सूर्योदय की प्रतिमा से किरणे फूट पडती है।
छुरी पगार (गुफा)
इस गुफा के अंदर जाने से छुरी नुमा पत्थर मिलते है, कहा जाता है कि जब किले पर दुश्मनो द्वारा हमला किया जाता था, तब राजा अपने परिवार के साथ गुफा में छिप जाता था
सोनाई रूपई तालाब
इस तालाब के बारे में किवंदंती है कि कुडंरा राजा धरमदेव की दो कन्याए सोनाई व रूपई थी। एक दिन वे उसी स्थान पर घरौंदा बनाकर खेल रही थी कि एकाएक देव योग से घनघोर वर्षा हुई एवं वहां पर पानी का स्रोत निकल आया और वह स्थल लबालब पानी से भर गया इससे दोनो बहने तालाब में डूब गई। इस घटना के बाद से उस तालाब के एक भाग सोनाई व दूसरा भाग रूपई नाम से प्रसिद्ध हो गया। इस तालाब की विशेषता यह है कि इसका जल कभी भी नहीँ सूखता तथा सूर्योदय के समय इस तालाब का आधा पानी सोने की तरह तथा आधा पानी चांदी की तरह चमकता है।
योगमाया कांकेश्वरी देवी
कांकेर नगर के महाराज द्वारा सोनाई रूपई तालाब के पूर्व दिशा में बना हुआ शीतला मंदिर बाद में योगमाया कांकेश्वरी देवी के नाम पर नगर का नामकरण कांकेर हुआ।
कांकेर सदैव से शक्ति के उपासना का केन्द्र रहा है। बस्तर संभाग के प्रवेश द्वार चारामा से तीस किमी दूर राष्ट्रीय राजमार्ग पर स्थित है। वर्तमान में जिला मुख्यालय होने की वजह से इस नगर का महत्त्व सामाजिक, राजनीतिक एवं पुरातात्विक दृष्टि से बढ गया है। गढिया पहाडी के अलावा कांकेर से दस किमी पहले बना हुआ ईशानवन व दूसरी ओर १५ किमी स्थित चर्रे मर्रे का जल प्रपात अपनी अलग ही छटा बिखेरता है। गढिया पहाडी से रात्रि में कांकेर शहर का दृश्य अत्यंत मनोहरी लगता है।
नई दिल्ली
नई दिल्ली (New Delhi) भारत की राजधानी है। यह भारत सरकार और राष्ट्रीय राजधानी क्षेत्र दिल्ली सरकार के केंद्र के रूप में कार्य करती है। नई दिल्ली दिल्ली महानगर के भीतर स्थित है, और यह दिल्ली संघ राज्य क्षेत्र के ग्यारह ज़िलों में से एक है। भारत पर अंग्रेज शासनकाल के दौरान सन् 1911 तक भारत की राजधानी कलकत्ता (अब कोलकाता) था। अंग्रेज शासकों ने यह महसूस किया कि देश का शासन बेहतर तरीके से चलाने के लिए कलकत्ता की जगह यदि दिल्‍ली को राजधानी बनाया जाए तो बेहतर होगा क्‍योंकि यहां से शासन का संचालन अधिक प्रभावी होगा। इस पर विचार करने के बाद अंग्रेज महाराजा जॉर्ज पंचम ने देश की राजधानी को दिल्‍ली ले जाने के लिए आदेश दे दिए।
वर्ष 2011 में दिल्ली महानगर की जनसंख्या 168 लाख थी। दिल्ली की जनसंख्या इसे दुनिया में पाँचवीं सबसे अधिक आबादी वाला, और भारत का सबसे बड़ा महानगर बनाती है। क्षेत्रफल के अनुसार से भी, दिल्ली दुनिया के बड़े महानगरों में से एक है। मुम्बई के बाद, वह देश का दूसरा सबसे अमीर शहर है, और दिल्ली का सकल घरेलू उत्पाद दक्षिण, पश्चिम और मध्य एशिया के शहरों में दूसरे नम्बर पर आता है। नई दिल्ली अपनी चौड़ी सड़कों, वृक्ष-अच्छादित मार्गों और देश के कई शीर्ष संस्थानो और स्थलचिह्नों के लिए जानी जाती है।
1911 के दिल्ली दरबार के दौरान, 15 दिसम्बर को शहर की नींव भारत के सम्राट, जॉर्ज पंचम ने रखी, और प्रमुख ब्रिटिश वास्तुकार सर एड्विन लुट्यन्स और सर हर्बर्ट बेकर ने इसकी रूपरेखा तैयार की। ब्रिटिश भारत के गवर्नर जनरल लॉर्ड इर्विन द्वारा 13 फ़रवरी 1931 को नई दिल्ली का उद्धघाटन हुआ।
स्थापना
दिसंबर 1911 तक ब्रिटिश राज के दौरान भारत की राजधानी कलकत्ता (अब कोलकाता) थी। दिल्ली, प्राचीन भारत और दिल्ली सल्तनत के कई साम्राज्यों के राजनीतिक और वित्तीय केंद्र के रूप में रह चुकी थी, खासकर 1694 से 1857 तक चले मुगल साम्राज्य के शासन के दौरान। सन् 1900 की शुरुआत के दौरान, ब्रिटिश प्रशासन को ब्रिटिश भारतीय साम्राज्य की राजधानी पूर्व तट के कलकत्ता से, दिल्ली बदलने का प्रस्ताव सौपा गया। ब्रिटिश भारत सरकार ने महसूस किया की उत्तरी भारत के केंद्र में, दिल्ली से भारत का प्रशासन करना आसान होगा। दिल्ली के नए शहर के निर्माण के लिए भूमि अधिग्रहण, भूमि अधिग्रहण अधिनियम 1894 के अंतर्गत की गई।
12 दिसंबर 1911 को, दिल्ली दरबार के दौरान, कोरोनेशन पार्क, किंग्सवे कैम्प (अब गुरूतेग बहादुर नगर) में वाइसरॉय के निवास के लिए नींव रखते हुए, तत्कालीन भारत के सम्राट, जाॅर्ज पंचम तथा उनकी रानी मैरी द्वारा घोषणा की गई कि शासन की राजधानी को कोलकाता से दिल्ली में स्थानांतरित किया जाएगा| 15 दिसंबर 1911 को किंगवेज़ कैम्प में अपनी शाही यात्रा के दौरान, जाॅर्ज पंचम और रानी मैरी ने 1911 के दिल्ली दरबार पर नई दिल्ली की नींव रखी। नई दिल्ली के बड़े हिस्सों के निर्माण की योजना एड्विन लुटियंस, जिन्होंने पहली बार 1912 में दिल्ली का दौरा किया था तथा हर्बर्ट बेकर ने की थी, दोनों 20 वीं सदी के ब्रिटिश वास्तुकारों के प्रमुख थे।  निर्माण का अनुबंध सोभा सिंह को दिया गया। निर्माण का कार्य तुग़लक़ाबाद में तुग़लक़ाबाद के किले से शुरू किया जाना था, लेकिन यह दिल्ली-कलकत्ता ट्रंक लाइन की वजह से रोक दिया गया, जो कि किले से होकर गुजरती थी। वास्तव में निर्माण कार्य प्रथम विश्व युद्ध के बाद शुरू हुआ और 1931 में पूर्ण हुआ। शहर का नाम बदलकर " लुटियंस दिल्ली " कर दिया गया, जिसका उद्घाटन 10 फरवरी 1931 को,  तत्कालीन भारत के महाराज्यपाल, लॉर्ड इर्विन द्वारा किया गया| एड्विन लुटियंस ने ब्रिटिश साम्राज्यवाद को आधारभूत मानकर शहर के केंद्रीय प्रशासनिक क्षेत्रों का निर्माण किया था|
जल्द ही लुटियंस ने अन्य स्थानों के निर्माणों पर विचार करना शुरू कर दिया। दरअसल, दिल्ली के निर्माण की योजना बनाने के लिए स्थापित, दिल्ली टाउन प्लानिंग कमेटी, अध्यक्ष के रूप में जॉर्ज स्विन्टन तथा सदस्यों के रूप में जॉन ए ब्रोडी और एड्विन लुटियंस ने उत्तर तथा दक्षिण दोनों जगहों के लिए रिपोर्ट प्रस्तुत की। परन्तु, अधिक लागत होने के कारण वाइसरॉय ने इसे अस्वीकार कर दिया।  नई दिल्ली की केंद्रीय धुरी, जो इण्डिया गेट के पूर्व में है, इसे उत्तर-दक्षिण धुरी बनाना था, जिसे एक अंत पर राष्ट्रपति भवन तथा दूसरे अंत पर पहाड़गंज से जोड़ने की योजना थी। परियोजना के प्रारंभिक वर्षों के दौरान, कई पर्यटकों का मानना ​​था कि यह धरती को स्वर्ग से जोड़ने वाला एक द्वार था।
आखिरकार, जगह की कमी सम्बन्धी बाधाओं और उत्तर में बड़ी संख्या में ऐतिहासिक स्थलों की उपस्थिति के कारण, समिति ने दक्षिणी भाग का चयन किया।  रायसीना की पहाड़ी  के ऊपर एक स्थल,  पहले रायसीना गांव, एक मेव गांव को राष्ट्रपति भवन के निर्माण लिए चुना गया, जिसे तब वायसराय हाउस के रूप में जाना जाता था। इस पसंद का कारण यह था कि पहाड़ी सीधे दीनपनाह गढ़ के सामने स्थित थी, जिसे दिल्ली के प्राचीन क्षेत्र इन्द्रप्रस्थ का स्थल भी माना जाता था। इसके बाद, नींव का पत्थर 1911-1912 के दिल्ली दरबार से स्थानांतरित किया गया, जहां कोरोनेशन स्तंभ खड़ा था और सचिवालय के फोरकोर्ट की दीवारों में जड़ा था। राजपथ, जिसे किंग्स वे के नाम से भी जाना जाता है, इंडिया गेट से राष्ट्रपति भवन तक फैला हुआ है। सचिवालय भवन, जिसमें से दो विभाग राष्ट्रपति भवन और भारत सरकार के मंत्रालयों और संसद भवन , दोनों बेकर द्वारा डिज़ाइन किए गए हैं, संसद मार्ग पर स्थित हैं और राजपथ के समानांतर चलते हैं।
दक्षिण में, सफदरजंग के मकबरे तक की भूमि का निर्माण करने के लिए अधिग्रहण किया गया था, जिसे आज लुटियंस का बंगला के क्षेत्र के रूप में जाना जाता है। रायसीना हिल के चट्टानी तट पर निर्माण शुरू होने से पहले, अगले बीस वर्षों के लिए निर्माण सामग्री और श्रमिकों के परिवहन के लिए, इम्पीरियल दिल्ली रेलवे नामक एक गोलाकार रेलवे लाइन का निर्माण, काउंसिल हाउस (वर्तमान संसद भवन ) के चारों ओर किया गया । आखिरी समस्या आगरा -दिल्ली रेलवे लाइन थी, जो हेक्सागोनल ऑल-इंडिया वॉर मेमोरियल ( इंडिया गेट ) और किंग्सवे ( राजपथ ) के लिए तय किए गए स्थान के माध्यम से कट रही थी, जो एक समस्या थी क्योंकि उस समय पुरानी दिल्ली रेलवे स्टेशन, पूरे शहर के परिवहन की पूर्ति करता था । रेलवे लाइन को स्थानांतरित करके यमुना नदी के साथ कर दिया गया, और यह 1924 में संचालित होना प्रारंभ हो गई। नई दिल्ली रेलवे स्टेशन 1926 में, अजमेरी गेट पर पहाड़गंज के पास एक एकल प्लेटफॉर्म के साथ खोला गया, और 1931 में शहर के उद्घाटन के समय पूरा हुआ।  जब वाइसराय हाउस (वर्तमान राष्ट्रपति भवन), केंद्रीय सचिवालय, संसद भवन  और अखिल भारतीय युद्ध स्मारक ( इंडिया गेट ) का निर्माण समापन पर था, एक शॉपिंग जिले और एक नया प्लाजा, कनॉट प्लेस का निर्माण 1929 में आरंभ हुआ, और 1933 तक समाप्त हुआ। इसका नाम कनॉट के प्रथम राजकुमार प्रिंस आर्थर(1850-1942) के नाम पर रखा गया, इसे लोक निर्माण विभाग (पीडब्ल्यूडी) के मुख्य वास्तुकार, रॉबर्ट टॉर रसेल द्वारा डिजाइन किया था।
भारत की राजधानी दिल्ली में स्थानांतरित होने के बाद, 1912 में कुछ ही महीनों में उत्तरी दिल्ली में एक अस्थायी सचिवालय भवन का निर्माण किया गया। नई राजधानी के उद्घाटन के एक दशक पूर्व पुरानी दिल्ली के पुराने सचिवालय से नई राजधानी के अधिकांश सरकारी कार्यालय यहाँ स्थानांतरित कर दिया गए थे। बंगाल प्रेसीडेंसी तथा मद्रास प्रेसिडेंसी सहित भारत के सुदूर हिस्सों से, कई कर्मचारियों को नई राजधानी में लाया गया था। इसके साथ ही, 1920 के दशक में, गोल मार्केट में उनके आवास के लिए घरों का निर्माण भी किया गया। 1940 के दशक में, उच्च स्तरीय सरकारी अधिकारियों के लिए बंगलों का निर्माण लोधी एस्टेट के निकट किया गया। लोधी गार्डन के निकट लोधी कॉलोनी, ब्रिटिश राज द्वारा निर्मित अंतिम आवासीय क्षेत्र था ।
आजादी के बाद
1947 में भारत को स्वतंत्रता मिलने के बाद, नई दिल्ली को सीमित स्वायत्तता प्रदान की गई तथा यहाँ का प्रशासन भारत सरकार द्वारा नियुक्त मुख्य आयुक्त द्वारा किया गया। 1966 में, दिल्ली को केंद्रशासित प्रदेश में बदल दिया गया, तथा मुख्य आयुक्त को उपराज्यपाल द्वारा बदल दिया गया। संविधान (उनहतरवां संशोधन) अधिनियम, 1991 के अंतर्गत दिल्ली केन्द्रशासित प्रदेश को औपचारिक रूप से दिल्ली राष्ट्रीय राजधानी क्षेत्र के रूप में बदल दिया गया| प्रदेश में चुनी हुई सरकार को कानून और व्यवस्था के अतिरिक्त व्यापक अधिकार दिए गए, कानून और व्यवस्था केंद्र सरकार के अधीन की गई। कानून का वास्तविक प्रवर्तन 1993 में आया।
लुटियंस दिल्ली के बाहर नई दिल्ली का पहला बड़ा विस्तार 1950 के दशक में किया गया, जब केंद्रीय लोक निर्माण विभाग (सीपीडब्ल्यूडी) ने चाणक्य पुरी के राजनयिक एन्क्लेव को बनाने के लिए, लुटियंस दिल्ली के दक्षिण पश्चिम भाग में, भूमि का एक बड़ा क्षेत्र विकसित किया तथा शांति पथ के आसपास दूतावासों, उच्च आयोगों और राजदूतों के निवास के लिए भूमि आवंटित की गई|
भूगोल
42.7 sqkm के कुल क्षेत्रफल के साथ, नई दिल्ली, दिल्ली महानगर का एक छोटा सा हिस्सा है। चूंकि शहर सिन्धु-गंगा के मैदान पर स्थित है, इसलिए शहर भर की ऊंचाई में अंतर है। नई दिल्ली और इसके आसपास के क्षेत्र कभी अरावली की पहाडियों का हिस्सा थे, आज उन पहाड़ियों का कुछ हिस्सा बचा है, जो की दिल्ली रिज है, जिन्हें दिल्ली के फेफड़ों के नाम से भी जाना जाता है। नई दिल्ली यमुना नदी के बाढ़ के मैदान पर स्थित है। नदी के पूर्व में शाहदरा का नगरीय क्षेत्र है । नई दिल्ली, भूकंपीय क्षेत्र- IV के अन्दर आती है, जिसके कारण, इस क्षेत्र की भूकंप की चपेट में आने की सम्भावना बनी रहती है।
भूकंप विज्ञान
नई दिल्ली में आने वाले भूकंप में से ज्यादातर हल्के तीव्रता के होते हैं। 2011 और 2015 के बीच में भूकंपों की संख्या में वृद्धि हुई, जिनमें से 2015 में 5.4 तीव्रता का भूकंप सबसे अधिक तीव्रता का था, जिसका उपरिकेंद्र नेपाल था। 25 नवंबर 2007 को 4.7-तीव्रता का भूकंप, 7 सितंबर 2011 को 4.2-तीव्रता का भूकंप, 5 मार्च 2012 को 5.2-तीव्रता का भूकंप, तथा 12 नवंबर 2013 को चार 2.5, 2.8, 3.1 और 3.3 की तीव्रता वाले भूकंप सहित बारह भूकंप आए।
हवा की गुणवत्ता
2015 के, मर्सर के, वार्षिक जीवन की गुणवत्ता के 230 शहरों के सर्वेक्षण मे, खराब हवा की गुणवत्ता और प्रदूषण के कारण, नई दिल्ली 154वें स्थान पर थी। 2014 मे, विश्व स्वास्थ्य संगठन द्वारा जाँचे गए दुनिया के 1600 शहरों मे, नई दिल्ली सर्वाधिक प्रदूषित शहर था।   2016 में, संयुक्त राज्य अमेरिका की पर्यावरण संरक्षण एजेंसी ने नई दिल्ली को पृथ्वी के सबसे प्रदूषित शहर के रूप में सूचीबद्ध किया।
सर्दियों के दौरान, नई दिल्ली में वायु प्रदूषण बहुत अधिक बढ जाता है, इसको कम करने के प्रयास में, दिसंबर 2015 में दिल्ली सरकार द्वारा कारों के लिए, विषम और सम संख्या वाली लाइसेंस प्लेट सिस्टम का उपयोग करके, एक अस्थायी वैकल्पिक दिन यात्रा की योजना घोषित की गई। इसके साथ ही, ट्रकों को रात 11 बजे के बाद ही, दिल्ली में प्रवेश करने की अनुमति दी गई। इस प्रतिबंध को परीक्षण के रूप में, 1 जनवरी 2016 से 15 दिनों की प्रारंभिक अवधि के लिए लागू करने की योजना बनाई गई थी। प्रतिबंध सुबह 8 बजे से शाम 8 बजे के बीच लागू किया गया और रविवार को यातायात में किसी भी प्रकार का प्रतिबंध नहीं लगाया गया। प्रतिबंध अवधि के दौरान सार्वजनिक परिवहन सेवा को बढ़ा दिया गया।
16 दिसंबर 2015 को, भारत के सर्वोच्च न्यायालय ने प्रदूषण को रोकने के लिए दिल्ली की परिवहन प्रणाली पर कई प्रतिबंधों को अनिवार्य कर दिया। अदालत ने 31 मार्च 2016 तक 2,000 cc और इससे अधिक इंजन क्षमता वाली डीजल कारों और स्पोर्ट यूटिलिटी वाहनों के पंजीकरण पर रोक का आदेश दिया। साथ ही अदालत ने दिल्ली की सभी टैक्सियों को 1 मार्च 2016 के बाद से, केवल संपीड़ित प्राकृतिक गैस का उपयोग करने का आदेश भी दिया, इसके अतिरिक्त, 10 साल से अधिक पुराने परिवहन वाहनों को राजधानी में प्रवेश करने पर प्रतिबंध लगा दिया गया।
लालकृष्ण आडवाणी
लालकृष्ण आडवाणी, (जन्म: 8 नवम्बर 1927) भारतीय जनता पार्टी के वरिष्ठ नेता हैं। भारतीय जनता पार्टी को भारतीय राजनीति में एक प्रमुख पार्टी बनाने में उनका योगदान सर्वोपरि कहा जा सकता है। वे कई बार भाजपा के राष्ट्रीय अध्यक्ष रह चुके हैं। जनवरी 2008 में राष्ट्रीय जनतान्त्रिक गठबन्धन ने लोकसभा चुनावों को आडवाणी के नेतृत्व में लड़ने तथा जीत होने पर उन्हें प्रधानमन्त्री बनाने की घोषणा की थी।
भारतीय जनता पार्टी के जिन नामों को पूरी पार्टी को खड़ा करने और उसे राष्ट्रीय स्तर तक लाने का श्रेय जाता है उसमें सबसे आगे की पंक्ति का नाम है लालकृष्ण आडवाणी। लालकृष्ण आडवाणी कभी पार्टी के कर्णधार कहे गए, कभी लौह पुरुष और कभी पार्टी का असली चेहरा। कुल मिलाकर पार्टी के आजतक के इतिहास का अहम अध्याय हैं लालकृष्ण आडवाणी।
जीवन वृत्त
आठ नवंबर, 1927 को वर्तमान पाकिस्तान के कराची में लालकृष्ण आडवाणी का जन्म हुआ था। उनके पिता श्री के डी आडवाणी और माँ ज्ञानी आडवाणी थीं। विभाजन के बाद भारत आ गए आडवाणी ने 25 फ़रवरी 1965 को 'कमला आडवाणी' को अपनी अर्धांगिनी बनाया। आडवाणी के दो बच्चे हैं।
लालकृष्ण आडवाणी की शुरुआती शिक्षा लाहौर में ही हुई पर बाद में भारत आकर उन्होंने मुम्बई के गवर्नमेंट लॉ कॉलेज से लॉ में स्नातक किया। आज वे भारतीय राजनीति में एक बड़ा नाम हैं। गांधी के बाद वो दूसरे जननायक हैं जिन्होंने हिन्दू आन्दोलन का नेतृत्व किया और पहली बार बीजेपी की सरकार बनावाई। लेकिन पिछले कुछ समय से अपनी मौलिकता खोते हुए नज़र आ रहे हैं। जिस आक्रामकता के लिए वो जाने जाते थे, उस छवि के ठीक विपरीत आज वो समझौतावादी नज़र आते हैं। हिन्दुओं में नई चेतना का सूत्रपात करने वाले आडवाणी में लोग नब्बे के दशक का आडवाणी ढूंढ रहे हैं। अपनी बयानबाज़ी की वजह से उनकी काफी फज़ीहत हुई। अपनी किताब और ब्लॉग से भी वो चर्चा में आए। आलोचना भी हुई।
राजनैतिक जीवन
वर्ष 1951 में डॉक्टर श्यामा प्रसाद मुखर्जी ने जनसंघ की स्थापना की। तब से लेकर सन 1957 तक आडवाणी पार्टी के सचिव रहे। वर्ष 1973 से 1977 तक आडवाणी ने भारतीय जनसंघ के अध्यक्ष का दायित्व सम्भाला। वर्ष 1980 में भारतीय जनता पार्टी की स्थापना के बाद से 1986 तक लालकृष्ण आडवाणी पार्टी के महासचिव रहे। इसके बाद 1986 से 1991 तक पार्टी के अध्यक्ष पद का उत्तरदायित्व भी उन्होंने सम्भाला।
1990 राम रथ यात्रा
इसी दौरान वर्ष 1990 में राम मन्दिर आन्दोलन के दौरान उन्होंने सोमनाथ से अयोध्या के लिए राम रथ यात्रा निकाली। हालांकि आडवाणी को बीच में ही गिरफ़्तार कर लिया गया पर इस यात्रा के बाद आडवाणी का राजनीतिक कद और बड़ा हो गया। 1990 की रथयात्रा ने लालकृष्ण आडवाणी की लोकप्रियता को चरम पर पहुँचा दिया था। वर्ष 1992 में बाबरी मस्जिद विध्वंस के बाद जिन लोगों को अभियुक्त बनाया गया है उनमें आडवाणी का नाम भी शामिल है।
पार्टी भूमिका
लालकृष्ण आडवाणी तीन बार भारतीय जनता पार्टी के अध्यक्ष पद पर रह चुके हैं। आडवाणी चार बार राज्यसभा के और पांच बार लोकसभा के सदस्य रहे। वर्ष 1977 से 1979 तक पहली बार केन्द्रीय सरकार में कैबिनेट मन्त्री की हैसियत से लालकृष्ण आडवाणी ने दायित्व सम्भाला। आडवाणी इस दौरान सूचना प्रसारण मन्त्री रहे।
आडवाणी ने अभी तक के राजनीतिक जीवन में सत्ता का जो सर्वोच्च पद सम्भाला है वह है एनडीए शासनकाल के दौरान उपप्रधानमन्त्री का। लालकृष्ण आडवाणी वर्ष 1999 में एनडीए की सरकार बनने के बाद अटल बिहारी वाजपेयी के नेतृत्व में केन्द्रीय गृहमन्त्री बने और फिर इसी सरकार में उन्हें 29 जून 2002 को उपप्रधानमन्त्री पद का दायित्व भी सौंपा गया।
आडवाणी पुस्तकें, संगीत और सिनेमा में विशेष रुचि रखते हैं।
४६३
463 ग्रेगोरी कैलंडर का एक साधारण वर्ष है।
सलीमा सुल्तान बेगम
सलीमा सुल्तान बेगम (23 फ़रवरी 1539 - 15 दिसम्बर 1612) सम्राट अकबर की पत्नी तथा मुगल साम्राज्य की महारानी थी। सलीमा पहले बैरम खां की पत्नी थीं और 1561 में उनकी हत्या के बाद, उनकी शादी सम्राट अकबर से हुई।
४६४
464 ग्रेगोरी कैलंडर का एक अधिवर्ष है।
महरावल गाँव, कोइल (अलीगढ़)
महरावल कोइल, अलीगढ़, उत्तर प्रदेश स्थित एक गाँव है।
मिर्ज़ापुर
मिर्ज़ापुर (Mirzapur) भारत के उत्तर प्रदेश राज्य के मिर्ज़ापुर ज़िले में स्थित एक नगर है। यह ज़िले का मुख्यालय भी है।
विवरण
पर्यटन की दृष्टि से मिर्ज़ापुर उत्तर प्रदेश का काफी महत्वपूर्ण जिला माना जाता है। यहां की प्राकृतिक सुंदरता और धार्मिक वातावरण बरबस लोगों का ध्यान अपनी ओर खींचती है। मिर्ज़ापुर में स्थित विंध्याचल धाम भारत के प्रमुख हिन्दू धार्मिक स्थलों में से एक है। इसके अतिरिक्त सीताकुण्ड, लाल भैरव मंदिर, मोती तालाब, टांडा जलप्रपात, विल्डमफ़ाल झरना, तारकेश्‍वर महादेव, महा त्रिकोण, शिवपुर, चुनार किला, गुरूद्वारा गुरू दा बाघ और रामेश्‍वर, देवरहा बाबा आश्रम, अड़गड़ानंद आश्रम व अन्य छोटे बड़े जल प्रपातों आदि के लिए प्रसिद्ध है। मिर्ज़ापुर भदोही, वाराणसी, सोनभद्र, इलाहाबाद से घिरा हुआ है। भारत का अंतराष्ट्रीय मानक समय मिर्ज़ापुर जिले के अमरावती चौराहा स्थान से लिया गया है। मिर्ज़ापुर ग़ुलाबी पत्थरों (पिंकस्टोन) के लिये बहुत विख्यात है, प्राचीन समय में इस पत्थर का प्रयोग मौर्य वंश के राजा सम्राट् अशोक के द्वारा बौद्ध स्तुप एवं अशोक स्तम्भ (वर्तमान में भारत का राष्ट्रीय चिन्ह) को बनाने में किया गया था। मिर्ज़ापुर के लोगों की मूल भाषा मिर्ज़ापुरी है तथा हिन्दी एवं भोजपुरी भी चलन में है। मिर्ज़ापुर में एक मेडिकल कॉलेज संचालन में है तथा एक इंजीनियरिंग कॉलेज निर्माणाधीन है। यहां पर दो इंजीनियरिंग कॉलेज भी है|यहा बनारस हिंदू विश्वविद्यालय का दक्षिणी परिसर भी स्थित, जो बरकछा मे पहाडी के ऊपर हैं,  जिसमे प्रमुख वेटनरी विद्यालय स्थित हैं, ज्याहा पशू की बहोत बडी हॉस्पिटल हैं, ओर ऐसी बहोत सी फॅकल्टीस हैं, जिसमे १००० से ज्यादा विद्यार्थी अध्यापन करते हैं।
नाम
जनपद के नाम को लेकर कई भ्रांतियां व्याप्त हैं। कुछ प्राचीन लोककथाओं के अनुसार विंध्याचल, अरावली एवं नीलगिरी से घिरे हुए क्षेत्र को विंध्यक्षेत्र के नाम से जाना जाता है। समयांतराल विंध्यक्षेत्र में विभिन्न क्षेत्रों का अलग अलग नामकरण हुआ। जैसे की मांडा के समीप के क्षेत्र पम्पापुर के नाम से, वर्तमान का अमरावती क्षेत्र गिरिजापुर के नाम से तथा आसपास का क्षेत्र सप्त सागर के नाम से विख्यात हुआ।
17वीं शताब्दी में जब ब्रिटिश ईस्ट इंडिया कंपनी भारत में तेज़ी से अपने पाँव पसार रही थी, कलकत्ता से लेकर दिल्ली तक कंपनी का कारोबार फैलता ही जा रहा था तब कंपनी के अफसरों को मध्य भारत में भी अपना व्यापार फ़ैलाने की आवश्यकता महसूस हुयी इसी सन्दर्भ अफसरों ने गंगा के रास्ते में पड़ने वाले लगभग सभी नगरीय क्षेत्रों का गहन अध्ययन किया। तमाम क्षेत्रों में विंध्याचल एवं गंगा की बाँहों में फैला विंध्यक्षेत्र अंग्रेजी अफसरों को भा गया। 1735 ईसवी में लार्ड मर्क्यूरियस वेलेस्ले नाम के एक अँगरेज़ अफसर ने इस क्षेत्र की स्थापना मिर्ज़ापुर नाम से की।
मिर्ज़ा शब्द अंग्रेजी शब्दकोश में 1595 ईसवी से जुड़ा जिसका शाब्दिक अर्थ है "राजाओ का क्षेत्र"। इस शब्द की व्युत्पत्ति अमीर (English: Emir) एवं ज़ाद (Persian) को मिलाकर बनाए शब्द अमीरजादा से हुयी। पर्शिया में अमीरजादा के लिए एक शब्द मोरजा भी है। अतः अंग्रेज़ों ने अपने क्षेत्र विस्तार के समय मिर्ज़ा शब्द को उपाधि की तरह उपयोग किया तथा क्षेत्र का नाम "मिर्ज़ापुर" रख जिसका अर्थ हुआ राजाओं का क्षेत्र। कुछ स्थानों पर अपभ्रंश के रूप में "मीरजापुर" नाम भी चलन में है।
भूगोल
मिर्जापुर की स्थिति 25.15°N, 82.58°W पर है। यहां की औसत ऊंचाई 80 मीटर (265 फीट) है।
जनसंख्या
उत्तर प्रदेश के एक जिले मिर्जापुर का एक आधिकारिक जनगणना 2011 विवरण, उत्तर प्रदेश में जनगणना संचालन निदेशालय द्वारा जारी किया गया है। उत्तर प्रदेश के मिर्जापुर जिले के जनगणना अधिकारियों ने भी महत्वपूर्ण व्यक्तियों की गणना की। 2011 में, मिर्जापुर की जनसंख्या 2,496, 9 70 थी जिसमें से पुरुष और महिला क्रमशः 1,312,302 और 1,184,668 थी। 2001 की जनगणना में, मिर्जापुर की 2,116,042 आबादी थी, जिसमें पुरुष 1,115,24 9 और शेष 1,000,793 महिलाएं थीं। मिर्जापुर जिला आबादी कुल उत्तर प्रदेश की जनसंख्या का 1.25 प्रतिशत है। 2001 की जनगणना में, मिर्जापुर जिले के लिए यह आंकड़ा उत्तर प्रदेश का 1.27 प्रतिशत था। 2001 के अनुसार आबादी की तुलना में आबादी की तुलना में जनसंख्या में 18.00 प्रतिशत का परिवर्तन हुआ था। भारत की पिछली जनगणना में, मिर्जापुर जिला ने 1991 की तुलना में इसकी आबादी में 27.44 प्रतिशत की वृद्धि दर्ज की।
आवागमन
सबसे निकटतम हवाई अड्डा बाबतपुर (वाराणसी विमानक्षेत्र) है। मिर्जापुर से वाराणसी 60 किलोमीटर की दूरी पर स्थित है। दिल्ली, आगरा, मुम्बई, चेन्नई, बंगलौर, लखनऊ और काठमांडू आदि से वायुमार्ग द्वारा मिर्जापुर पहुंचा जा सकता है।
मिर्जापुर रेलमार्ग द्वारा भारत के कई प्रमुख शहरों से जुड़ा हुआ है। कुछ महत्वपूर्ण ट्रेनें जैसे कालका मेल, पुरूषोतम एक्सप्रेस, मगध एक्सप्रेस, गंगा ताप्‍ती, त्रिवेणी, महानगरी एक्सप्रेस, हावड़-मुम्बई, संघमित्रा एक्सप्रेस आदि द्वारा यहां पहुंचा जा सकता है।
मिर्जापुर सड़कमार्ग द्वारा सम्पूर्ण भारत से जुड़ा हुआ है। लखनऊ, इलाहाबाद, वाराणसी, पटना, दिल्ली और कलकत्ता आदि जगह से सड़कमार्ग द्वारा पहुंचा जा सकता हैं। (जौनपुर से भदोही वाया मीरजापुर) ग्रांड ट्रंक रोड (शेरशाह सूरी रोड) जो वाराणसी से लेकर कन्याकुमारी तक जाती है जिसे मिर्ज़ापुर के बाद रीवां रोड के नाम से भी जानते हैं। मिर्ज़ापुर का दक्षिणी छोर मध्यप्रदेश को भी जोड़ता है।
तारकेश्‍वर महादेव
विन्ध्याचल के पूर्व में स्थित तारकेश्‍वर महादेव का जिक्र पुराण में भी किया गया है। मंदिर के समीप एक कुण्ड स्थित है। माना जाता है कि तराक नामक असुर ने मंदिर के समीप एक कुण्ड खोदा था। भगवान शिव ने ही तारक का वध किया था। इसलिए उन्हें तारकेश्‍वर महादेव भी कहा जाता है। कुण्ड के समीप काफी सारे शिवलिंग स्थित है। पौराणिक कथा के अनुसार भगवान विष्णु ने तारकेश्‍वर के पश्चिम दिशा की ओर एक कुण्ड और भगवान शिव के मंदिर का निर्माण किया था। इसके अतिरिक्त, ऐसा भी कहा जाता है कि तारकेश्‍वर में देवी लक्ष्मी निवास करती हैं। देवी लक्ष्मी यहां अन्य रूप में देवी सरस्वती के साथ वैष्णवी रूप में रहती है।
महा त्रिकोण
कहा जाता है कि महा त्रिकोण की परिक्रमा करने से भक्तों की इच्छा पूरी होती है। मंदिर स्थित विन्ध्यावशनी देवी के दर्शन करने के पश्चात् भक्त संकट मोचन मंदिर जाते हैं। इस मंदिर को कालीखोह के नाम से भी जाना जाता है। यह मंदिर विन्ध्याचल रेलवे स्टेशन के दक्षिण दिशा की ओर स्थित है। देवी काली और संकट मोचन के दर्शन करने के बाद भक्त अपनी परिक्रमा संत करनागिरी बावली के दर्शन करके पूरी करते हैं। कालीखोह के आस-पास अन्य कई मंदिर जैसे आनन्द भैरव, सिद्धनाथ भैरव, कपाल भैरव और भैरव आदि स्थित है। विन्ध्याचल मंदिर और परिक्रमा पूरी करने के पश्चात् मन को बेहद सुकून प्राप्त होता है। यह पूरी यात्रा महा त्रिकोण के नाम से प्रसिद्ध है।
विन्ध्याचल में त्रिकोण यात्रा का काफी महत्त्व है। त्रिकोण का सही क्र्म है- सर्वप्रथम गंगास्नान के पश्चात् तट पर स्थित विन्ध्यवासिनी देवी का दर्शन। तत्पश्चात् कालीगोह स्थित मां काली का दर्शन। वहां से अष्टभुजी की यात्रा, और फिर लौट कर विन्ध्यवासिनी आकर पुनः दर्शन। इस प्रकार लगभग चौहद किलोमीटर की यह यात्रा होती है। ये तीनों स्थल स्पष्ट रूप से त्रिभुज के तीनों कोणों पर अवस्थित हैं। इस यात्रा का अतिशय महत्त्व है। तन्त्र शास्त्रों में इसे बाह्यत्रिकोण की यात्रा के रूप में मान्यता है। इसी पर आधारित अन्तः त्रिकोण की यात्रा भी होती है।
शिवपुर
पौराणिक कथा के अनुसार भगवान श्री राम चन्द्र ने अपने पिता राजा दशरथ का श्राद्ध विन्ध्याचल क्षेत्र में ही किया था। माना जाता है कि भगवान श्री राम भगवान शिव के उपासक थे। इस जगह पर भगवान राम ने पश्चिम दिशा की ओर भगवान शिव की प्रतिमा स्थापित की थी। इसी कारण यह जगह रामेश्‍वर नाम से प्रसिद्ध हुई और इस जगह को शिवपुर के नाम से जाना जाता है।
सीता कुंड
अष्टभुजा मंदिर के पश्चिम दिशा की ओर सीता जी ने एक कुंड खुदवाया था। उस समय से इस जगह को सीता कुंड के नाम से जाना जाता है। कुंड के समीप ही सीता जी ने भगवान शिव की स्थापना की थी। जिस कारण यह स्थान सीतेश्‍वर के नाम से प्रसिद्ध हो गया। सीता कुंड के पश्चिम दिशा की तरफ भगवान श्री राम चंद्र ने एक कुंड खोदा था। जिसे राम कुण्ड के नाम से जाना जाता है। इसके अतिरिक्त शिवपुर स्थित लक्ष्मण जी ने रामेश्‍वर लिंग के समीप शिवलिंग की स्थापना की थी, जो कि लक्ष्मणेश्‍वर के नाम से प्रसिद्ध है।
चुनार किला
चुनार स्थित चुनार किला कैमूर पर्वत की उत्तरी दिशा में स्थित है। इस प्रसिद्ध किले का निर्माण शेरशाह द्वारा करवाया गया था। इस किले के चारों ओर ऊंची-ऊंची दीवारें मौजूद है। यहां से सूर्यास्त का नजारा देखना बहुत मनोहारी प्रतीत होता है। कहा जाता है कि एक बार इस किले पर अकबर ने कब्‍जा कर लिया था। उस समय यह किला अवध के नवाबों के अधीन था। किले में सोनवा मण्डप, सूर्य धूपघड़ी और विशाल कुंआ मौजूद है।
गुरूद्वारा बाग
श्री गुरू तेग बहादुर जी का यह गुरूद्वारा मिर्जापुर जिले स्थित वाराणसी के दक्षिण से 40 किलोमीटर की दूरी पर अहरौड़ गांव में स्थित है। यह गुरूद्वारा नौवें सिख गुरू, तेग बहादुर को समर्पित है। यह गुरूद्वारा, गुरूद्वारा बाग साहिब के नाम से प्रसिद्ध है। माना जाता है कि 1666 में वाराणसी की यात्रा के दौरान गुरू जी इस जगह पर आए थे। इस गुरूद्वारे में एक वर्गाकार हॉल और कई छोटे-छोटे कमरें हैं। गुरूद्वारे की इमारत बेहद खूबसूरत है। गुरूद्वारे के ठीक पीछे एक छोटा सा बगीचा स्थित है। 1742 में प्रकाशित पवित्र गुरू ग्रंथ साहिब की हस्तलिपि आज भी यहां संरक्षित है। इसके अतिरिक्त, गुरूद्वारा बाग साहिब में हाथ से लिखी हुई पोथी, जिसपर गुरू गोविन्द सिंह के हस्ताक्षर हुए हैं, मौजूद है। यह पोथी लोगों के सामने केवल गुरू तेग बहादुर और गुरू गोविन्द सिंह की जयन्ती पर ही प्रदर्शित की जाती है।
पुण्यजल नदी
मिर्जापुर और विन्ध्याचल के मध्य बहने वाली इस नदी को पुण्यजल अथवा ओझल के नाम से जाना जाता है। कहा जाता है कि जिस प्रकार सभी यज्ञों में अश्वमेघ यज्ञ और सभी पर्वतों में हिमालय पर्वत प्रसिद्ध है उसी प्रकार सभी तीर्थो में ओझल सबसे प्रमुख मानी जाती है। इस नदी का जल गंगा नदी के जल के समान ही पवित्र माना जाता है। यह जगह देवी काली का मंदिर, महालक्ष्मी, महासरस्वती और तराकेश्‍वर महादेव के मंदिर से घिरी हुई है।
टंडा जलप्रपात
टंडा जलप्रपाल शहर से लगभग सात मील की दूरी पर स्थित है। टंडा जलप्रपात से कुछ दूरी पर खजूरी बांध और विन्ध्याम झरना भी स्थित है। विन्ध्याम झरना वन विभाग के प्रमुख पर्यटन स्थलों में से हैं। झरने के पास ही पार्क और वन विहार का निर्माण भी किया गया है। प्राकृतिक सुंदरता का अनुभव करने के लिए काफी संख्या में पर्यटक इस जगह पर आते हैं।
कांतित शरीफ
ख्वाजा इस्माइल चिस्ती का मकबरा, कांतित शरीफ में स्थित है। प्रत्येक वर्ष हिन्दू व मुस्लिम दोनों मिलकर उर्स का पर्व मनाते हैं। मकबरे के समीप ही मुगल काल की एक मस्जिद स्थित है। यह मस्जिद काफी लंबी है। जिस कारण इसे लॉगी पहलवान मस्जिद के नाम से जाना जाता है।
गुरूद्वारा गुरू दा बाघ
मिर्जापुर स्थित गुरूद्वारा गुरू दा बाघ काफी प्रमुख गुरूद्वारों में से है। इस गुरूद्वारे का निर्माण दसवें सिख गुरू, गुरू गोविन्द सिंह की याद में करवाया गया था। गुरूद्वारा गुरू दा बाघ शहर से लगभग पांच किलोमीटर की दूरी पर स्थित है।
रामेश्‍वर महादेव मंदिर
रामेश्‍वर मंदिर मिर्जापुर जिले के विन्ध्याचल में स्थित है। यह जगह राम गया घाट पर, मिर्जापुर से लगभग आठ किलोमीटर की दूरी पर है। पौराणिक कथा के अनुसार, भगवान राम ने इस जगह पर शिवलिंग की स्थापना की थी।
कुशियारा जलप्रपात
कुशियारा, सिरसी बांध, विंढम फाल, सिद्धनाथ की दरी, खड़ंजा फाल जैसे प्रमुख जलप्रपात है, जहां पूरे वर्ष सैलानी आते है।
शिक्षा
[Rajiv Gandhi South Campus (BHU) Barkachha Mirzapur] Maa Vindhyavasini Medical college अंबिका देवी सीनियर सेकेंडरी स्कूल, पंवारी कलां, मीरजापुर G. D. Binani Postgraduate College, Mirzapur श्री नरोत्तम सिंह पदम सिंह राजकीय स्नातकोत्तर महाविद्यालय मंगरहाँ सीखड़ मिर्ज़ापुर https://web.archive.org/web/20191031200326/http://nspsgpgc.org/ वनस्थली स्नातकोत्तर महाविद्यालय अहरौरा ,मिर्ज़ापुर श्री शंकराश्रम महा विद्यापीठ इंटर मीडिएट कॉलेज सीखड़ मिर्ज़ापुर आदर्श इण्टर कालेज अदलहाट, मिर्ज़ापुर
नव ज्योति इंटर कॉलेज गरौड़ी अदलहाट, मिर्जापुर
सरदार पटेल इंटर कॉलेज कोलना, चुनार, मिर्ज़ापुर नगर पालिका इंटर कालेज अहरौरा, मिर्ज़ापुर श्री गांधी विद्यालय इंटर कालेज कछवा,मिर्ज़ापुर बाबु हिन्छ्लाल यादव इंटर कालेज गोड़सर छानबे ,मिर्ज़ापुर
गवर्मेंट इन्टर कॉलेज, महुवरिया मिर्जापुर
गवर्मेंट गर्ल्स इन्टर कॉलेज, महुवरिया मिर्जापुर
आर्यकन्या इन्टर कॉलेज, मिर्जापुर
४६५
465 ग्रेगोरी कैलंडर का एक साधारण वर्ष है।
इस्तिखारा की नमाज़
इस्तिखारा की नमाज़ (इंग्लिश: Salat al Istikharah, उर्दू: استخارہ) मुसलमानों द्वारा किसी मुद्दे पर अल्लाह से मार्गदर्शन के लिए पढ़ी जाने वाली नमाज़ है। सोने से पहले नमाज़ के बाद दुआ(वंदना) पढ़ी जाती है। सुबह उठने पर जिस बात का दिल करे उसे अल्लाह का मशवरा मान लिया जाता है। हदीस में बताया गया तरीक़ा: " जब तुम में से कोई एक शख़्स काम करना चाहे तो वो फ़र्ज़ के इलावा दो रकात अदा कर के ये दुआ पढ़े: अनुवाद: ए अल्लाह में मैं तेरे इलम की मदद से ख़ैर मांगता हूँ और तुझसे ही तेरी क़ुदरत के ज़रीया क़ुदरत तलब करता हूँ और मैं तुझसे तेरा फ़ज़ल अज़ीम मांगता हूँ, यक़ीनन तो हर चीज़ पर क़ादिर है और में किसी चीज़ पर क़ादिर नहीं, तू जानता है और में नहीं जानता और तू तमाम ग़ैबों का इलम रखने वाला है, अल्लाह अगर तू जानता है कि ये काम जिसका मैं इरादा रखता हूँ मेरे लिए मेरे दीन और मेरी ज़िंदगी और मेरे अंजाम-कार के लिहाज़ से बेहतर है तो उसे मेरे मुक़द्दर में कर और आसान कर दे, फिर इस में मेरे लिए बरकत अता फ़र्मा और अगर तेरे इलम में ये काम मेरे लिए और मेरे दीन और मेरी ज़िंदगी और मेरे अंजाम-कार के लिहाज़ से बुरा है तो इस काम को मुझसे और मुझे इस से फेर दे और मेरे लिए भलाई मुहय्या कर जहां भी हो, फिर मुझे उस के साथ राज़ी कर दे।
प्रस्ताव
प्रस्ताव किसी पक्षकार द्वारा किसी अन्य पक्षकार की सहमति अथवा सम्मति हेतु दिया गया सुझाव होता है, प्रस्ताव कई प्रकार के हो सकते हैं:
ली जोंग वुक
दक्षिण कोरिया के श्री ली जोंग वुक विश्व स्वास्थ्य संगठन के निर्देशक थे, 2003 से 2006 तक।
भारतीय पार्श्वगायक
प्रमुख भारतीय पार्श्वगायक और गायिकायें। • लता मंगेशकर
• आशा भोसले
• मुकेश
• मोहम्मद रफी
• कविता कृष्णमूर्ति
• तलत अज़ीज़
• हेमंत कुमार
• किशोर कुमार
• मन्ना डे
• एस पी बालासुब्रमण्यम
• उदित नारायण
• कुमार शानू
• हरिहरण
• तलत महमूद
• शमशाद बेगम
• नूरजहाँ
• कुन्दनलाल सहगल
• शंकर महादेवन
४६६
466 ग्रेगोरी कैलंडर का एक साधारण वर्ष है।
इकसिंगा छल्ला
मोनोक्रोस रिंग (मोनोक्रोस: लैटिन फॉर orn यूनिकॉर्न ’) तीन बार मिल्की वे के चारों ओर घूमने वाले सितारों का लंबा, जटिल, रिंगलाइफ फिलामेंट है। यह काइल मेजर ड्वार्फ गैलेक्सी से निकाली गई एक तारकीय धारा से जुड़ने का प्रस्ताव है, जो ज्वारीय बलों द्वारा मिल्की वे के साथ विलय की प्रक्रिया के हिस्से के रूप में अरबों वर्षों की अवधि में है, हालांकि यह दृश्य लंबे समय से विवादित है। [१] रिंग में 100 मिलियन सौर द्रव्यमान (मिल्की वे का 2.5%) होता है और यह 200,000 प्रकाश वर्ष लंबा होता है। [2] सितारों की धारा को पहली बार 2002 में खगोलविदों ने स्लोअन डिजिटल स्काई सर्वे आयोजित किया था। सितारों की इस अंगूठी की जांच के क्रम में, और धनु बौने अण्डाकार आकाशगंगा से जुड़े लोगों के समान गोलाकार समूहों का एक बारीकी से फैला हुआ समूह, उन्होंने कैनिस मेजर ड्वार्फ गैलेक्सी की खोज की। [३]
सहयोग में सहायक सॉफ्टवेयरों की सूची
इस सूची को मालिकाना सॉफ्टवेयर या मुक्तस्रोत सॉफ्टवेयर में विभाजित करते हुए तुलना करने के लिए कई सारणियाँ दी गयीं हैं। यहाँ पर परियोजनाओं में सहयोग करने के लिए उपयोगी सॉफ्टवेयरों वाला एक प्रभाग भी दिया गया है।
उल्लेखनीय सॉफ्टवेयरों की तुलना
जो सिस्टम हल्के बैंगनी पृष्ठभूमि पर सूचीबद्ध हैं वे अब सक्रिय विकास में नहीं हैं।
दिहिंग नदी
विवरण
दिहिंग नदी को बूढ़ी दिहिंग और दिहोंग के नाम से भी जाना जाता है जिसका अर्थ है कि चौड़ी नदी पूर्वोत्तर भारत में ऊपरी असम में ब्रह्मपुत्र नदी की सबसे महत्वपूर्ण सहायक नदियों में से एक है। इसकी लंबाई लगभग 380 किलोमीटर (240 मील) है। नदी का उद्गम अरुणाचल प्रदेश में स्थित पटकाई हिल्स के रूप में जाना जाने वाला पूर्वी हिमालय में स्थित समुद्र तल से 2,375 मीटर (7,792 फीट) ऊपर है। मूल स्थान को दिहिंगमुख के नाम से जाना जाता है। कई ऑक्सबो झीलों का निर्माण दिहिंग नदी के वाटरशेड में लगभग 6,000 वर्ग किलोमीटर (2,300 वर्ग मील) है।
डैनियल एस्पिनोसा
जॉर्ज डैनियल एस्पिनोसा (जन्म: २३ मार्च १९७७) चिली मूल के एक स्वीडिश फिल्म निर्देशक हैं। उन्होंने डेनमार्क के राष्ट्रीय फिल्म स्कूल में भाग लिया और २००१ में स्नातक किया। उनकी तीसरी फीचर फिल्म ईज़ी मनी, स्वीडन में २०१० में सबसे अधिक प्रशंसा प्राप्त करने वाली स्वीडिश फिल्म थी। एस्पिनोसा असैसिन्स क्रीड के फिल्म रूपांतरण को निर्देशित करने के लिए चर्चा में थे, लेकिन अंततः उन्हें जस्टिन कर्ज़ेल द्वारा प्रतिस्थापित कर दिया गया।
दिहिंग नदी
विवरण
जेपोर-दिहिंग वर्षावन, कई पेट्रोलियम क्षेत्र, गीले-धान के खेत, बांस के बाग और चाय बागान जैसी कई चीजें नदी के किनारे एक अनूठा परिदृश्य प्रदान करती हैं। लचन गांव, तेतेलीगुड़ी गांव, रंगदरिया गांव, मिरीपाथर गांव, खलीहमारी गांव, राजाबारी गांव, घालघाली गांव, नौपारा गांव, अहोम पाथर गांव, लाई बिल गांव नदी के दाहिने किनारे पर स्थित है और जोकई गांव, मोधुपुर बरघरिया एफ.वी गांव स्थित है. नदी के बाएं किनारे।
दिहिंग नदी का इतिहास
भौगोलिक और ऐतिहासिक अभिलेखों के अनुसार, दिहिंग नदी कभी पूरे ऊपरी असम से होकर बहती थी और फिर बोकाखाट के महुरामुख में ब्रह्मपुत्र से मिलती थी। 17 वीं शताब्दी में नदी बुरंजिस में वर्णित के रूप में सूख गई और दिहिंगमुख में ब्रह्मपुत्र नदी के साथ जुड़ने के लिए बदल गई।
नदी पर सेतु और क्रॉसिंग
दिहिंग नदी पर मुख्य सेतु इस प्रकार है:
महुआ खेड़ा गाँव, कोइल (अलीगढ़)
महुआ खेड़ा कोइल, अलीगढ़, उत्तर प्रदेश स्थित एक गाँव है।
चतुर्भुज मंदिर (ओरछा)
चतुर्भुज मंदिर (Chaturbhuj Temple) भारत के मध्य प्रदेश राज्य के ओरछा नगर में एक भगवान विष्णु का मन्दिर है। यह मंदिर जटिल बहुमंजिला संरचना वाला है तथा मंदिर, दुर्ग एवं राजमहल की वास्तुगत विशेषताओं से युक्त है।
४६७
४६७ ग्रेगोरी कैलंडर का एक साधारण वर्ष है।
क्लीवलैंड
इतिहास
क्लीवलैंड की स्थापना 22 जुलाई, 1796 को कनेक्टिकट लैंड कंपनी के सर्वेक्षणकर्ताओं द्वारा की गई थी, जब उन्होंने कनेक्टिकट के पश्चिमी रिजर्व को टाउनशिप और एक राजधानी शहर में रखा था। उन्होंने अपने नेता जनरल मूसा क्लीवलैंड के नाम पर इस नई बस्ती का नाम "क्लीवलैंड" रखा। क्लीवलैंड में पहला स्थायी बसेरा लोरेंजो कार्टर था, जिसने कुयाहोगा नदी के तट पर एक केबिन बनाया था।
विकास और विस्तार
क्लीवलैंड ने अमेरिकी गृहयुद्ध के बाद तेजी से विकास किया। पूर्वी तट और मध्य-पश्चिमी के बीच परिवहन केन्द्र के रूप में शहर की प्रमुख भौगोलिक स्थिति ने एक वाणिज्यिक केंद्र के रूप में इसके विकास में महत्वपूर्ण भूमिका निभाई। क्लीवलैंड मिनेसोटा से भेजे गए लौह अयस्क के लिए एक गंतव्य के रूप में सेवारत था, साथ ही रेल द्वारा कोयले का परिवहन भी किया जाता था। 1870 में, जॉन डी. रॉकफेलर ने क्लीवलैंड में स्टैंडर्ड ऑइल की स्थापना की। 1885 में, उन्होंने अपना मुख्यालय न्यूयॉर्क शहर में स्थानांतरित कर दिया, जो वित्त और व्यापार का केंद्र बन गया था।
भूगोल
संयुक्त राज्य अमेरिका की जनगणना ब्यूरो के अनुसार, शहर का कुल क्षेत्रफल 82.47 sqmi, जिसमें से 77.70 sqmi भूमि और 4.77 sqmi    जल है। ईरी झील का किनारा समुद्र तल से 569 ft ऊपर है; हालाँकि, शहर में कई अन्य अनियमित झीलें हैं, जो इस झील के समानांतर हैं।
जलवायु
ग्रेट लेक्स क्षेत्र के विशिष्ट, क्लीवलैंड चार अलग-अलग मौसमों के साथ एक महाद्वीपीय जलवायु प्रदर्शित करता है, जो आर्द्र महाद्वीपीय (कोपेन डीएफए ) क्षेत्र के अन्तर्गत आता है। ग्रीष्मकाल गर्म और आर्द्र होते हैं जबकि सर्दियाँ ठंडी और बर्फीली होती हैं। ईरी झील के प्रभाव से शहर भर में भौगोलिक बर्फबारी के योगों में एक सापेक्ष अंतर हो जाता है: जबकि हॉपकिंस हवाई अड्डा, शहर के दूर पश्चिम की ओर, केवल 100 in तक बर्फबारी होती है। शहर के पूर्व की ओर और उसके उपनगरों से फैली हुई, स्नो बेल्ट बफ़ेलो के रूप में एरी झील तक पहुँचती है।
जनसांख्यिकी
2010 की जनगणना के अनुसार, शहर में 396,698 लोग, 167,490 घरवासी और 89,821 परिवार निवास कर रहे थे। जनसंख्या घनत्व 5,107.0 व्यक्ति प्रति वर्ग मील (1,971.8/किमी2) है। शहर के नस्लीय विवरण के अनुसार यहां 53.3% अफ्रीकी अमेरिकी, 37.3% श्वेत, 0.3% मूल अमेरिकी, 1.8% एशियाई, 4.4% अन्य जातियां, और 2.8% दो या दो से अधिक जातियों वाले शामिल है। किसी भी जाति के हिस्पैनिक या लातीनी आबादी का 10.0% थे।
अर्थव्यवस्था
क्युहोगा नदी और ईरी झील पर क्लीवलैंड का स्थान इसके विकास की कुंजी है। ओहियो और ईरी नहर ने रेल लिंक के साथ मिलकर शहर को एक महत्वपूर्ण व्यवसाय केंद्र बनने में मदद की। स्टील और कई अन्य निर्मित सामान अग्रणी उद्योगों के रूप में उभरे। शहर ने तब से अपने विनिर्माण क्षेत्र के अलावा अपनी अर्थव्यवस्था में विविधता लाई है।
1914 में स्थापित, फेडरल रिजर्व बैंक ऑफ क्लीवलैंड 12 अमेरिकी फेडरल रिजर्व बैंकों में से एक है।
सरकार और राजनीति
क्लीवलैंड सरकार एक महापौर-परिषद (मजबूत महापौर) के तौर पर कार्य करता है, जिसमें महापौर मुख्य कार्यकारी होता है। महापौर-परिषद प्रणाली से पूर्व, 1924 से 1931 तक, शहर विलियम आर हॉपकिंस और डैनियल ई. मॉर्गन के अधीन एक परिषद-प्रबंधक सरकार के रूप में प्रशासित था।
1912 में स्थापित, सिटी क्लब ऑफ क्लीवलैंड राष्ट्रीय और स्थानीय बहस और चर्चाओं के लिए एक मंच प्रदान करता है। क्लीवलैंड के "फ्री स्पीच का गढ़" के रूप में जाना जाता है, यह देश में सबसे पुराना निरंतर स्वतंत्र भाषण और बहस मंचों में से एक है।
शहरी यातायात प्रणाली
क्लीवलैंड में ग्रेटर क्लीवलैंड रीजनल ट्रांजिट अथॉरिटी (RTA) द्वारा संचालित एक बस और रेल सामूहिक यातायात प्रणाली है। रेल भाग को आधिकारिक तौर पर आरटीए रैपिड ट्रांजिट कहा जाता है, लेकिन स्थानीय निवासी इसे रैपिड के रूप में संदर्भित करते हैं। इसमें चार हल्की रेल लाइनें शामिल हैं, जिन्हें ब्लू, ग्रीन और वाटरफ्रंट लाइनों और एक भारी रेल लाइन, रेड लाइन के रूप में जाना जाता है। 1968 में, क्लीवलैंड देश का पहला ऐसा शहर बन गया, जिसने शहर के डाउनटाउन को अपने प्रमुख हवाई अड्डे से जोड़ने के लिए एक सीधा रेल पारगमन कनेक्शन प्राप्त किया।
निजी वाहन
2016 में, क्लीवलैंड के 23.7 प्रतिशत परिवारों के पास कार की कमी थी, जबकि राष्ट्रीय औसत 8.7 प्रतिशत थी। 2016 में क्लीवलैंड औसतन 1.19 कारों का औसत था, जबकि राष्ट्रीय औसत 1.8 था।
हवाई अड्डा
क्लीवलैंड हॉपकिंस अंतर्राष्ट्रीय हवाई अड्डा शहर का प्रमुख हवाई अड्डा और एक अंतर्राष्ट्रीय हवाई अड्डा है जो कभी यूनाइटेड एयरलाइंस और कॉन्टिनेंटल एयरलाइंस के लिए एक मुख्य केंद्र के रूप में कार्य करता था। होपकिंस के अलावा, एरी झील और शोरवे के बीच शहर के उत्तरी किनारे पर स्थित बर्क लेकफ्रंट सवाई अड्डा भी है। बर्क मुख्य रूप से एक कम्यूटर और व्यावसायिक हवाई अड्डा है।
बंदरगाह
क्लीवलैंड बंदरगाह, कुयाहोगा नदी के मुहाने पर, एरी झील पर एक प्रमुख बल्क फ्रेट टर्मिनल है, जो क्षेत्र के विनिर्माण उद्योगों द्वारा उपयोग किए जाने वाले अधिकांश कच्चे माल का परिवहन करता है।
रेलमार्ग
क्लीवलैंड का संयुक्त राज्य अमेरिका में एक प्रमुख रेलमार्ग केन्द्र के रूप में एक लंबा समृद्ध इतिहास है। आज, राष्ट्रीय यात्री रेल प्रणाली, एमट्रैक, कैपिटल लिमिटेड और लेक शोर लिमिटेड मार्गों के माध्यम से क्लीवलैंड को सेवा प्रदान करती है। इसके अतिरिक्त, क्लीवलैंड कई अंतर-मोडल फ्रेट रेलमार्ग टर्मिनलों की मेजबानी करता है। क्लीवलैंड को अब निलंबित ओहियो हब परियोजना के लिए एक केंद्र के रूप में भी पहचान की गई थी, जो ओहियो के लिए उच्च गति रेल लाएगा।
सागर माला परियोजना
सागर माला परियोजना (Sagar Mala project) भारत के बंदरगाहों के आधुनिकीकरण के लिए भारत सरकार की एक रणनीतिक और ग्राहक-उन्मुख पहल है जिससे पोर्ट के नेतृत्व वाले विकास को बढ़ाया जा सके और भारत के विकास में योगदान करने के लिए तट रेखाएं विकसित की जा सकें। यह मौजूदा बंदरगाहों को आधुनिक विश्वस्तरीय बंदरगाहों में रूपांतरित करने और सड़क, रेल, अंतर्देशीय और तटीय जलमार्गों के माध्यम से बंदरगाहों, औद्योगिक समूहों और दूरदराज के इलाकों और कुशल निकास प्रणालियों के विकास को एकीकृत करने की दिशा में दिख रहा है जिसके परिणामस्वरूप तटीय क्षेत्रों में बंदरगाह आर्थिक गतिविधियों के ड्राइवर बन सकेंगे।
पृष्ठभूमि
25 मार्च 2015 को कैबिनेट ने भारत के 12 बंदरगाहों और 1208 द्वीप समूह को विकसित करने के लिए इस परियोजना को मंजूरी दे दी। परियोजना 31 जुलाई 2015 को कर्नाटक में नौवहन मंत्रालय (इस पहल के लिए नोडल मिनिस्ट्री) द्वारा होटल ताज वेस्ट एंड, बैंगलोर में शुरू की गई थी।
कार्यक्रम का उद्देश्य भारत के 7,500 किलोमीटर लंबी तटीय समुद्र तट, 14,500 किलोमीटर की संभावित जलमार्ग और प्रमुख अंतरराष्ट्रीय समुद्री मार्गों पर रणनीतिक स्थान का उपयोग करके देश में बंदरगाह के विकास को बढ़ावा देना है।
सागरमाला के लिए आंध्र प्रदेश सरकार ने 36 परियोजनाएं प्रस्तावित की हैं। भारतीय तटीय क्षेत्र को तटीय आर्थिक क्षेत्र (सीईआर) के रूप में विकसित किया जाएगा।
सागरमाला राष्ट्रीय परिप्रेक्ष्य योजना 14-अप्रैल-2016 को परियोजना और कार्यान्वयन के विवरण के साथ जारी की गई थी।
एक रिपोर्ट में कहा गया है कि सागर माला परियोजना के तहत बंदरगाह के विकास के लिए सरकार की महत्वाकांक्षी गति से 2025 तक रसद लागत में 40,000 करोड़ रुपये की बचत होगी।
प्रस्तावित बंदरगाह
सागरमराला परियोजना में छः मेगापोर्ट को बनाने की योजना बनाई गई है। *डीपीआर (Detailed Project Report) --> विस्तृत परियोजना रिपोर्ट
वित्त
सागर माला कार्यक्रम के अंतर्गत, 2015 से 2035 की अवधि के दौरान करीब 7.98500 लाख करोड़ (120 बिलियन अमरीकी डालर) के लगभग अनुमानित निवेश पर 415 परियोजनाओं को बंदरगाह आधुनिकीकरण और नए बंदरगाह विकास, बंदरगाह कनेक्टिविटी बढ़ाने, बंदरगाह से जुड़े औद्योगीकरण और चरण-वार कार्यान्वयन के लिए तटीय सामुदायिक विकास में पहचाने गए हैं। सागर माला कार्यक्रम की स्वीकृत कार्यान्वयन योजना के मुताबिक इन परियोजनाओं को केंद्रीय/सरकारी एजेंसियों और राज्य सरकारों द्वारा प्राथमिक रूप से निजी/पीपीपी मोड के जरिए लिया जाना चाहिए। विवरण नीचे दिए गए हैं
हौज़े शम्सी
हैज़े शम्सी (अक्षरशः "सौर जलाशय") जल संग्रह करने के लिए निर्मित किया हुवा एक जलाशय है जिसे शम्शी तालाब भी कहते हैं। इसका निर्माण वर्ष 1230 में ग़ुलाम वंश के शासक इल्तुतमिश ने करवाया था। ऐसा माना जाता है कि उन्हें सपने में पैगम्बर मुहम्मद ने दिखाई थी। इसके पूर्वी किनारे पर जहाज महल है जिसका निर्माण तीर्थयात्रियों के ठहरने के लिए लोदी वंश के काल में 16वीं सदी में किया गया। हौज़ के किनारे पर 17वीं सदी के फ़ारसी लेखक अब्दुल-हक़ दहलवी का मकबरा भी है। स्मारक दिल्ली के महरौली में स्थित है।
पाकिस्तान क्रिकेट टीम का ऑस्ट्रेलिया दौरा 2016-17
पाकिस्तानी क्रिकेट टीम के दिसंबर 2016 में ऑस्ट्रेलिया दौरे के लिए तीन टेस्ट मैच और पांच एक दिवसीय अंतरराष्ट्रीय (वनडे) खेलने के लिए निर्धारित है।    दिन/रात मैच के रूप में एक मैच गुलाबी गेंद के साथ खेला जा करने के लिए ब्रिस्बेन में गाबा पर पहले क्रिकेट टेस्ट के लिए निर्धारित है। पहले टेस्ट के लिए तैयार करने में, पाकिस्तान के कायदे आजम ट्रॉफी 2016-17 में दस मैच और ऑस्ट्रेलिया के शेफील्ड शील्ड 2016-17 सत्र में मैचों के पहले दौर के दिन/रात के मैचों के रूप में खेला जाएगा।
खिलाड़ी
मोहम्मद असगर को यासिर शाह के लिए बैकअप के रूप में पाकिस्तान की टीम में शामिल किया गया। पहले टेस्ट के बाद, हिल्टन कार्टराईट ऑस्ट्रेलिया की टीम में शामिल किया गया। एश्टन अगर और स्टीव ओकीफे तीसरे टेस्ट के लिए ऑस्ट्रेलिया की टीम में शामिल किए गए, निक मद्दीनसों और छड्ड सेयर्स साथ छोड़ा जा रहा है। मोहम्मद हफीज टेस्ट मैचों की श्रृंखला के समापन के बाद पाकिस्तान की वनडे टीम में जोड़ा गया था। मोहम्मद इरफान अपनी मां की मौत के बाद पाकिस्तान की वनडे टीम में छोड़ दिया और जुनैद खान द्वारा बदल दिया गया था। सरफराज अहमद भी पाकिस्तान की टीम छोड़ देने के बाद अपनी मां को अस्पताल में भर्ती कराया गया था। मिशेल मार्श और क्रिस लिन की चोट के कारण ऑस्ट्रेलिया के वनडे टीम से वापस ले लिया गया, मार्कस स्टोइनिस और पीटर हैंड्सकॉम्ब उन्हें क्रमश की जगह के साथ। बिली स्टांलके 5 वनडे के लिए ऑस्ट्रेलिया की टीम में शामिल नहीं किया गया था के रूप में वह चैपल-हैडली सीरीज से पहले तैयारी के लिए न्यूजीलैंड के लिए चला गया।
नरूतो (सीज़न 3)
नारुतो एनीमे सीरीज़ का तीसरा सीज़न हयातो डेट द्वारा निर्देशित है, और पिय्रोट और टीवी टोक्यो द्वारा निर्मित है। मासाशी किशिमोतो की मंगा श्रृंखला के आधार पर, सीजन में नरूतो एक लेजेंडरी सानिन से मिलता है जिसका नाम जिराय्या होता है। जिराय्या नरूतो को अपने नाइन टेल्स फॉक्स के चक्र से सम्मनिंग जूत्सू सिखाते है इसका लाभ नरूतो को जब होता है जब वो गारा से लड़ रहा होता है। टीवी टोक्यो पर तीसरा सीज़न 8 अक्टूबर 2003 से 21 अप्रैल 2004 तक चला।
नरुतो का पहला सत्र भारत में Sony YAY पर 29 दिसंबर 2022 से चालू हुआ। हर दिन दो एपिसोड हिंदी डब मैं दिखाए गए है। Sony YAY इस एनिमे को Netflix द्वारा जो उन्होंने सीज़न बनाए है वह उसे पालन करते हुए प्रकाशित कर रहे है। Sony YAY ने बहुत कम सेंसरशिप करके इसे प्रकाशित किया। उन्होंने खून को लाल से हरा कर दिया और कुछ जगह पर जहा खून ज्यादा दिखाई दे रहा था उस सीन को ब्लैक एंड व्हाइट कर दिया।
इस सीज़न का जापानी ओपनिंग थीम गाना  कानाशिमी वो यासाशिसा नी जिसे लिटल बाय लिटल ने गया है एपिसोड 58-80 तक।
लकी (भारतीय टीवी श्रृंखला)
लकी एक भारतीय टेलीविजन फंतासी-नाटक श्रृंखला है जो 4 नवंबर 2006 से 11 अगस्त 2007 तक स्टार प्लस पर प्रसारित हुई। यह शो लकी नाम के एक व्यक्ति के बारे में है जिसे अभिनेता गौतम रोडे ने निभाया है और इसका निर्माण रामानंद सागर के सागर आर्ट्स प्रोडक्शंस द्वारा किया गया था और निसार परवेज द्वारा निर्देशित किया गया था। यह हर शनिवार रात 8 बजे प्रसारित होता था। इस शो में घंटे भर के एपिसोड होते थे और प्रत्येक एपिसोड में लकी के विभिन्न कारनामों को दिखाया जाता था। इसमें गौतम रोडे, अनंग देसाई और नवनी परिहार ने नियमित भूमिकाएँ निभाईं। अमित बहल और मौली गांगुली ने भी शो.बग्गी कंपाउंडर में एपिसोडिक उपस्थिति दर्ज कराई है
कलाकार
मुख्य
अतिथि
एपिसोड
बाकी एपिसोड आधिकारिक तौर पर शीर्षकहीन हैं।
अनुराधा पौडवाल
डॉ अनुराधा पौडवाल (जन्म 27 अक्टूबर 1954) हिन्दी सिनेमा की एक प्रमुख पार्श्वगायिका हैं। वे १९९० के दशक में अत्यन्त लोकप्रिय रहीं।